পুলিশ ঘটনা স্থল থেকে লাশ উদ্ধার করে নওহাটা পুলিশ ফাঁড়িতে নিয়ে এসেছে। নিহত উজ্জ্বল হক লিটু নওগাঁ সদর উপজেলার ভীমপুর বাসুখোলা গ্রামের মৃত কছির উদ্দিনের ছেলে।  প্রত্যক্ষদর্শী ও নওহাটা পুলিশ ফাঁড়ির এসআই আজব আলী জানান, ভূটভুটি চালক উজ্জ্বল হক লিটু হাঁপানিয়া থেকে ভিমপুর যাবার পথে দূপুর সাড়ে ১২ টার দিকে নওহাটা মোড়ে তার ভূটভুটিতে কয়েক জন যাত্রী তোলেন। এ বাধ সাধেন একই রুটের ভূটভুটি চালক মহাদেবপুর উপজেলার ুদ্র নারায়ণপুর গ্রামের আব্দুল খালেক। এ নিয়ে দুই ভূটভুটি চালকের মধ্যে কথাকাটাকাটির এক  পর্যায়ে আব্দুল খালেক উত্তেজিত হয়ে রাজশাহী থেকে নওগাঁ গামী একটি চলন্ত বাসের সামনে উজ্জ্বল হক লিটুকে ধাক্কা মেরে ফেলে দেয়। ফলে বাসের চাকায় পিষ্ট হয়ে লিটু গুরুত্বর ভাবে যখম হয়। তাকে নওগাঁ হাসপাতালে নেয়ার পথে দূপুর পৌনে একটায় সে মারা যায়।  এ ব্যাপারে থানায় মামলা দায়েরের প্রক্রিয়া চলছে বলে জানিয়েছেন নওহাটা পুলিশ ফাঁড়ির এসআই আজব আলী।